Gjert Lindebrække

Gjert Lindebrække (1879–1960) var en norsk embetsmann.

Han vokste opp i Ulvik i Hardanger, der faren, Hans Lindebrække, var en «altmuligmann»: lærer, klokker, poståpner, bankkasserer og ordfører.

Han beskrev sitt studievalg som noe tilfeldig, men tok juridisk embetseksamen med laud i 1905. Han var dommerfullmektig og senere konstituert sorenskriver ved Hardanger og Voss sorenskriverembete på Voss.

Lindebrække flyttet til Bergen da han ble administrerende direktør i Hardanger Sunnhordlandske Dampskipsselskap i 1910. Han tiltrådte i 1934 som fylkesmann i Bergen og Hordaland. Han var avsatt som fylkesmann av okkupasjonsstyret fra 1941 til 1945, men kom tilbake etter frigjøringen og satt frem til han ble pensjonist i 1949.

Han giftet seg i 1908 med sangerinnen Ida Bessesen Lie. De fikk tre barn, deriblant Sjur Lindebrække, som ble partileder i Høyre, og Tikken Manus, som var motstandskvinne under okkupasjonen og gift med Max Manus.

 Referanser 

Kategori:Fylkesmenn i Hordaland
Kategori:Sorenskrivere
Kategori:Norske jurister
Kategori:Kommandører av St. Olavs Orden
Kategori:Personer fra Ulvik kommune